钦定古今图书集成/明伦汇编/官常典/第656卷 > 宋
## 钦定古今图书集成/明伦汇编/官常典/第656卷 > 宋

宋县置丞与诸曹，如魏、晋制。

按：《宋书百官志》：“县令、长，秦官也。大者为令，小者为长。
汉制，置丞一人。五家为伍，伍长主之；二伍为什，什长
主之；十什为里，里魁主之；十里为亭，亭长主之；十亭
为乡，乡有乡佐，三老、有秩、啬夫、游徼各一人。乡佐有
秩，主赋税。三老主教化，啬夫主争讼，游徼主奸非。”其
馀诸曹，略同郡职，以五官为廷掾。后则无复丞，唯建
康有狱丞，其馀众职，或此县有而彼县无，各有旧俗，
无定制也。